wannaphong/clean_thaiwikipedia huggingface dataset:
# วิสวาวา ชึมบอร์สกา
มารียา วิสวาวา อันนา ชึมบอร์สกา (2 กรกฎาคม ค.ศ. 1923 – 1 กุมภาพันธ์ ค.ศ. 2012) เป็นกวี นักเขียนบทความ และนักแปลคนสำคัญชาวโปแลนด์ผู้ได้รับรางวัลโนเบลสาขาวรรณกรรมใน ค.ศ. 1996nobelprize.org: The Nobel Prize in Literature 1996

ลักษณะการเขียนของชึมบอร์สกาใช้วิธีการเขียนที่ผสานการแฝงนัย ปฏิทรรศน์ การโต้แย้ง (contradiction) และการกล่าวน้อยกว่าความจริง (understatement) ในการขยายความของปรัชญาในข้อเขียน งานกวีนิพนธ์ที่กะทัดรัดแต่มักจะแฝงปริศนาของของอัตถิภาวนิยมอันสำคัญ ที่พาดพิงไปถึงหัวข้อเช่นจริยธรรม และสะท้อนให้เห็นถึงความขัดแย้งของผู้คนทั้งบุคคลแต่ละคนและกลุ่มบุคคลที่เป็นสมาชิกของสังคม ลักษณะการเขียนของชึมบอร์สกาเป็นการเขียนที่กะทัดรัดที่เต็มไปด้วยการใคร่ครวญและปฏิภาณ

 รางวัล 
 ค.ศ. 1954: รางวัลวรรณกรรมดีเด่นแห่งเมืองกรากุฟ
 ค.ศ. 1963: รางวัลของกระทรวงวัฒนธรรมแห่งโปแลนด์
 ค.ศ. 1991: รางวัลเกอเทอ
 ค.ศ. 1995: รางวัลเฮอร์เดอร์
 ค.ศ. 1995: ปริญญาดุษฎีบัณฑิตกิตติมศักดิ์จากมหาวิทยาลัยอาดัม มิตส์กีแยวิตช์ ในปอซนัญ
 ค.ศ. 1996: รางวัล Polish PEN Club
 ค.ศ. 1996: รางวัลโนเบลสาขาวรรณกรรม 

 งานสำคัญ 
 ค.ศ. 1952: Dlatego żyjemy ("That's Why We Are Alive") 
 ค.ศ. 1954: Pytania zadawane sobie ("Questioning Yourself") 
 ค.ศ. 1957: Wołanie do Yeti ("Calling Out to Yeti") 
 ค.ศ. 1962: Sól ("Salt") 
 ค.ศ. 1966: 101 wierszy ("101 Poems") 
 ค.ศ. 1967: Sto pociech ("No End of Fun") 
 ค.ศ. 1967: Poezje wybrane ("Selected Poetry") 
 ค.ศ. 1972: Wszelki wypadek ("Could Have") 
 ค.ศ. 1976: Wielka liczba ("A Large Number") 
 ค.ศ. 1986: Ludzie na moście ("People on the Bridge") 
 ค.ศ. 1989: Poezje: Poems, bilingual Polish-English edition
 ค.ศ. 1992: Lektury nadobowiązkowe ("Non-required Reading") 
 ค.ศ. 1993: Koniec i początek ("The End and the Beginning") 
 ค.ศ. 1996: Widok z ziarnkiem piasku ("View with a Grain of Sand") 
 ค.ศ. 1997: Sto wierszy - sto pociech ("100 Poems - 100 Happinesses") 
 ค.ศ. 2002: Chwila ("Moment") 
 ค.ศ. 2003: Rymowanki dla dużych dzieci ("Rhymes for Big Kids") 
 ค.ศ. 2005: Dwukropek ("Colon")
 ค.ศ. 2009: Tutaj ("Here")

 วิพากษ์ 
 1998 [[Boston Review: Poems - New and Collected 1957-1997 by Francis Padorr Brent 
 2006 [[The Christian Science Monitor: A fascinating journey with two women poets by Elizabeth Lund 
 2006 [[Moondance magazine: Stories/Poems. Plain and Simple. -- Mapping the Words of Wislawa Szymborska on Her Latest Book, Monologue of a Dog by Lys Anzia  
 2006 [[Sarmatian Review: Wislawa Szymborska's 'Conversation With a Stone' -- An Interpretation by Mary Ann Furno  
 2006 Words Without Borders: Monologue of a Dog — New Poems of Wislawa Szymborska by W. Martin
# ขวานไทยใจหนึ่งเดียว
ขวานไทยใจหนึ่งเดียว เป็นเพลงของยืนยง โอภากุล (แอ๊ด คาราบาว) ขับร้องบันทึกเสียงนำทีมศิลปินนักร้องชาวไทยกว่า 40 ชีวิต โดยเป็นซิงเกิลการกุศลในปี พ.ศ. 2547 ซึ่งมีเนื้อหาปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน จากความต้องการที่จะแสดงออกถึงความห่วงใยต่อสถานการณ์ความไม่สงบในพื้นที่ 3 จังหวัดชายแดนภาคใต้

 เบื้องหลัง 
เพลง ขวานไทยใจหนึ่งเดียว เกิดจากแนวคิดของคุณวินิจ เลิศรัตนชัย ผู้ริเริ่มโครงการ "สานใจไทย สู่ใจใต้" โดยต้องการให้เพลงนี้ถูกบรรจุด้วยนักร้องและบุคคลในวงการบันเทิงจำนวนมากที่จะมารวมกันปลุกจิตสำนึกและแสดงความห่วงใย โดยไม่มีเรื่องค่ายหรือธุรกิจเข้ามาเกี่ยวข้อง โดยกำหนดแนวทางเพลงให้มีดนตรีไทยพื้นบ้านกับดนตรีสากล และเนื้อร้องที่สมบูรณ์แบบซึ่งทำงานสอดคล้องกับความเร่งด่วนของสถานการณ์ โดยมอบหมายให้ พงษ์พรหม สนิทวงศ์ ณ อยุธยา และ เทียรี่ เมฆวัฒนา ทำหน้าที่เรียบเรียงเสียงประสาน ร่วมด้วย ธนิสร์ ศรีกลิ่นดี มาเป่าขลุ่ยในช่วงอินโทรของเพลง รวมทั้งได้รับพระกรุณาจาก ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จร่วมขับร้องเพลงนี้ด้วย 

 การเผยแพร่ 
"ขวานไทยใจหนึ่งเดียว" ถูกเผยแพร่เป็นซิงเกิ้ลวิทยุตามสถานีวิทยุทั่วประเทศ และมิวสิกวิดีโอทางสถานีโทรทัศน์ทุกช่อง เบิร์ด ธงไชย และแอ๊ด คาราบาว นำทีมศิลปิน นักร้อง นักแสดง ชาววงการบันเทิงกว่า 300 ชีวิตมาร้องเพลงร่วมกัน ณ โรงละครอยุธยา จังหวัดพระนครศรีอยุธยา

คาราบาว ได้นำเพลงนี้มาขับร้องและบรรเลงอีกครั้ง ในอัลบั้ม สามัคคีประเทศไทย กลางปี พ.ศ. 2548 โดยเปลี่ยนให้ แอ๊ด คาราบาว ร้องนำเพียงคนเดียว และสมาชิกวงร้องประสานเสียง ส่วนภาคดนตรีได้เพิ่มสีสันด้วยทีม Light Orchestra ซึ่งมีนักดนตรีเครื่องสายและเครื่องเป่าจริง และได้หยิบเอาทำนองบรรทัดสุดท้ายของเพลงชาติไทย มาใส่ไว้ท้ายเพลง

 ผู้ขับร้อง 
 ร้องเดี่ยว 

 ทูลกระหม่อมหญิงอุบลรัตนราชกัญญา สิริวัฒนาพรรณวดี
 สุรชัย จันทิมาธร
 วิยะดา โกมารกุล ณ นคร
 ธนพร แวกประยูร
 ศุ บุญเลี้ยง
 อ้อย กะท้อน
 พงษ์สิทธิ์ คำภีร์
 แอ๊ด คาราบาว
 อัสนี โชติกุล
 ทาทา ยัง
 ธนชัย อุชชิน
 ปาล์มมี่
 ไมค์ ภิรมย์พร
 จินตหรา พูนลาภ
 ใหม่ เจริญปุระ
 น้อย วงพรู
 สุรสีห์ อิทธิกุล
 พงษ์เทพ กระโดนชำนาญ
 ปฐมพงศ์ สมบัติพิบูลย์

 เสก โลโซ
 สุนารี ราชสีมา
 โจนัส แอนเดอร์สัน
 เบิร์ด ธงไชย
 ปู Blackhead
 ดัง พันกร
 พลพล พลกองเส็ง
 นฤมล จิวังกูร
 อารี ประธาน
 ไท ธนาวุฒิ 
 สบชัย ไกรยูรเสน
 ดาว มยุรี
 อำพล ลำพูน
 เศรษฐา ศิระฉายา
 หฤทัย ม่วงบุญศรี
 ป้าง นครินทร์
 เจมส์ เรืองศักดิ์
 วินัย พันธุรักษ์
 แบงค์ วง แคลช
 ลานนา คัมมินส์
 เอกชัย ศรีวิชัย

 ร้องประสาน 
 ศักดา พัทธสีมา
 จุลจักร จักรพงษ์
 อุเทน พรหมมินทร์
 นูโว
 คณาคำ อภิรดี
# ชีวิตสัมพันธ์
ชีวิตสัมพันธ์ เป็นเพลงที่แต่งโดย แอ๊ด คาราบาว ร่วมกับ อัสนี โชติกุล ขับร้องบันทึกเสียงโดยเหล่าศิลปินเพลงเพื่อชีวิตชาวไทยรวม 8 คน โดยเป็นซิงเกิลการกุศลในปี พ.ศ. 2530 ซึ่งมีเนื้อหาอุทิศแก่มวลมนุษยชาติกับสิ่งแวดล้อม สอดคล้องกับโครงการอิสานเขียวของกองทัพบก อันเนื่องมาจากปัญหาความแห้งแล้งในพื้นที่ภาคตะวันออกเฉียงเหนือของไทย  เพื่อเป็นกำลังใจในการต่อสู้หรือเสนอแนวทางต่อปัญหาเหล่านั้นได้

 ผู้ขับร้อง 
 ร้องเดี่ยว (เรียงตามลำดับการร้องในเพลง) 

 สุรชัย จันทิมาธร
 ยืนยง โอภากุล
 อัสนี โชติกุล
 ปรีชา ชนะภัย
 สุเทพ ถวัลย์วิวัฒน์กุล
 พงษ์เทพ กระโดนชำนาญ
 สีเผือก คนด่านเกวียน
 เทียรี่ เมฆวัฒนา

 ร้องประสาน 

 กะท้อน
 คาราบาว

 การเผยแพร่ 
"ชีวิตสัมพันธ์" ถูกเผยแพร่ต่อสาธารณชนในคอนเสิร์ต เวลคัม ทู อิสานเขียว เมื่อวันที่ 27 ธันวาคม พ.ศ. 2530 ณ สนามกีฬากองทัพบก  โดยเป็นเพลงสำคัญซึ่งเหล่าศิลปินบนเวทีทั้งหมดมาร่วมร้องเพลงก่อนปิดงาน  โดยภายหลังได้บรรจุในอัลบั้มเทปแพคคู่บันทึกการแสดงสด คอนเสิร์ตสายธารสู่อิสานเขียว และอัลบั้ม ถึก เนื่องในโอกาส 10 ปีของวงคาราบาว ในปี พ.ศ. 2534 และยังกลายเป็นเพลงระดับตำนานที่ใช้รณรงค์สร้างจิตสำนึกให้ตระหนักถึงความสำคัญของธรรมชาติและสภาวะแวดล้อม อีกอย่างเป็นเพลงที่น่าจดจำและเด่นชัดได้มากกว่าสำหรับการร่วมงานระหว่าง ยืนยง กับ อัสนี ตามรอย 'อัสนี-วสันต์' 2 คนดนตรี
# รายชื่อสถานีรถไฟฟ้าในกรุงเทพมหานครและปริมณฑล
รถไฟฟ้าในกรุงเทพมหานครและปริมณฑล มีสถานีที่เปิดให้บริการแล้วทั้งหมด 192 สถานี (ณ วันที่ 20 พฤษภาคม พ.ศ. 2568) ได้แก่
 รถไฟฟ้าบีทีเอส 60 สถานี (สายสุขุมวิท 47 สถานี และสายสีลม 14 สถานี โดยมีสถานีสยามเป็นจุดเชื่อมต่อระหว่างทั้งสองสาย)
 รถไฟฟ้ามหานคร 107 สถานี (สายเฉลิมรัชมงคล 38 สถานี, สายฉลองรัชธรรม 16 สถานี โดยมีสถานีเตาปูนเป็นจุดเชื่อมต่อระหว่างทั้งสองสาย, สายนัคราพิพัฒน์ 23 สถานี และสายสีชมพู 32 สถานี)
 รถไฟฟ้าแอร์พอร์ต เรล ลิงก์ 8 สถานี
 รถไฟฟ้าสายสีทอง 3 สถานี
 รถไฟฟ้าชานเมือง สายสีแดง 13 สถานี (สายธานีรัถยา 10 สถานี และสายนครวิถี 4 สถานี โดยมีสถานีกลางกรุงเทพอภิวัฒน์เป็นจุดเชื่อมต่อระหว่างทั้งสองสาย)

 รถไฟฟ้าบีทีเอส 
 สายสุขุมวิท 

 สายสีลม 

 สายสีทอง 

 รถไฟฟ้ามหานคร 
 สายเฉลิมรัชมงคล 

 สายฉลองรัชธรรม 

 สายนัคราพิพัฒน์ 

 สายสีชมพู 

 รถไฟฟ้าแอร์พอร์ต เรล ลิงก์ 
 สายซิตี้ 

 รถไฟฟ้าชานเมือง 
 สายธานีรัถยา 

 สายนครวิถี
# สึเมะทาอิอุมิ/สตาร์ทอินมายไลฟ์
เพลงสึเมะทาอิอุมิ/สตาร์ทอินมายไลฟ์  เป็นซิงเกิลที่ 7 ของไม คุรากิ และเป็นซิงเกิลแรกที่เป็นแบบดับเบิ้ล-เอ ไซด์(มีเพลงหลัก 2 เพลง)ถูกใช้ในอนิเมะยอดนักสืบจิ๋วโคนัน

 ข้อมูลเพลง 
ซิงเกิลนี้เป็นซิงเกิลที่ 7 ของ ไม คุรากิและเป็นซิงเกิลแรกที่เป็นดับเบิ้ล-เอ ไซด์ ออกจำหน่ายเมื่อวันที่ 7 กุมภาพันธ์พ.ศ. 2544 ยอดขายสัปดาห์แรกที่อันดับ 2 ขายได้ 200,480 ชุด อยู่ในโอริคอนซาร์ด 11 สัปดาห์ ยอดขายรวม 356,310 ชุด นับเป็นซิงเกิลอันดับที่ 52 ของปี 2544

ซิงเกิลนี้ถูกใช้ในอนิเมะยอดนักสืบจิ๋วโคนันเป็นเพลงปิดที่ 11 ของเรื่องนี้ใช้ตั้งแต่ตอนที่ 219-232 จำนวน 14 ตอน ตั้งแต่วันที่ 8 มกราคม -7 พฤษภาคม พ.ศ. 2544

เพลงทั้งสองเพลงที่เป็น Double A-side ประพันธ์โดยไม คุรากิและไอกะ โอโนะ โปรดิวเซอร์โดย KANONJI รหัสเพลงคือ GZCA-1063 ราคาขาย 1,260 เยน

เพลง สึเมะทาอิ อุมิ (Tsumetai Umi) เป็นเพลงที่ไอ ทะกะฮะชิ หนึ่งในสมาชิกของวงมอร์นิงมุซุเมะ ชอบมากที่สุด และยังเป็นเพลงที่เธอใช้ร้องในการคัดเลือกเพื่อเป็นสมาชิกมอร์นิงมุซุเมะ ในโครงการเลิฟว์ออดิชัน 21 (Love Audition 21) ทั้งสองรอบอีกด้วย
 รายชื่อเพลง 
 1.สึเมะทาอิอุมิ(4:40)
คำร้อง ไม คุรากิ แต่งโดย ไอกะ โอโนะ เรียบเรียงโดย Cybersound
 2.สตาร์ทอินมายไลฟ์ (5:09)
คำร้อง ไม คุรากิ แต่งโดยไอกะ โอโนะ เรียบเรียงโดย Cybersound
 3.เนเวอร์กอนนากิฟยูอัพ~เนเวอร์ เนเวอร์ แลนด์ มิกซ์ วัน~(NEVER GONNA GIVE YOU UP 〜Never Never Land mix one〜)(5:38)
รีมิกซ์โดย เพอร์รี เกย์เยอร์และไมเคิล อะฟริก
 4.สึเมะทาอิอุมิ-ฉบับดนตรี-
 5.สตาร์ทอินมายไลฟ์-ฉบับดนตรี-

 การนำไปใช้ 
 เพลงปิดที่ 11 ของยอดนักสืบจิ๋วโคนัน(#2)
 อัลบั้มวิชยูเดอะเบสต์(#1)
 อัลบั้มเพอร์เฟกต์ไคร์มและออลมายเบสต์(#1,2)
# ปลากินยุง
ปลากินยุง, ปลาแกมบูเซีย  (ชื่อวิทยาศาสตร์: Gambusia affinis)  เป็นปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae) 

มีลักษณะทั่วไปคล้ายปลาหางนกยูง ซึ่งเป็นปลาในวงศ์เดียวกัน แต่ปลากินยุงมีขนาดที่ใหญ่กว่า  ปากแหลมกว่าและปลายปากจะเชิดขึ้นด้านบน ที่ตามีเส้นสีเข้มพาดในแนวดิ่งผ่านรูม่านตาลงมาถึงใต้ตา ลำตัวกลม ครีบหลังมีก้านครีบ 7 ซี่ ครีบก้นและครีบท้องมีก้านครีบ 6 ซี่ มีเกล็ดที่เส้นข้างลำตัว 27-30 อัน

ตัวเมียมีขนาดใหญ่กว่าตัวผู้ เมื่อโตเต็มที่อาจจะมีขนาดยาวได้ถึง 3 นิ้ว ในขณะที่ตัวผู้มีขนาดยาวเพียง 1.5 นิ้ว ทั้งนี้ปลาตัวเมียและตัวผู้มีจุดสีเข้ม ซึ่งมักเห็นได้ชัดเจนเมื่อยังเล็ก ต่อเมื่อโตขึ้นจุดดังกล่าวมักจางลง หากดูด้านข้างของปลาตัวเมียในที่สว่างจ้าจะเห็นสีเหลือบของสีเขียว, สีฟ้า และสีเหลือง 

ปลากินยุงเป็นปลาที่มีถิ่นกำเนิดดั้งเดิมอยู่ที่ทวีปอเมริกาเหนือ แถบรัฐเท็กซัส โดยมีพฤติกรรมเหมือนเช่นปลาในวงศ์ปลาสอดชนิดอื่น ๆ  กล่าวคือ เป็นปลาที่หากินอยู่บริเวณผิวน้ำ อาศัยอยู่รวมกันเป็นฝูง สามารถปรับตัวอยู่ได้ทุกสภาพแหล่งน้ำ ทั้งห้วย, หนอง, คลอง, บึง หรือในที่ ๆ ที่แหล่งน้ำไม่สะอาด มีออกซิเจนต่ำ

ปลากินยุง มีอายุขัยตลอดชีวิตอยู่ได้ราว 12 เดือน จนอาจถึง 15 เดือน กินอาหารหลากหลาย ทั้งตัวอ่อนของแมลง แพลงก์ตอนพืช, แพลงก์ตอนสัตว์ และ ตะไคร่น้ำ ลูกปลาที่เกิดใหม่มีขนาดยาวประมาณ 7-10 มิลลิเมตร และสามารถกินลูกน้ำได้ทันที  เฉลี่ยแล้วในหนึ่งวัน ปลากินยุงตัวหนึ่งอาจกินลูกน้ำได้เป็นร้อยตัว ซึ่งนับได้ว่ากินเก่งกว่าปลาหางนกยูงมาก  ปลาตัวเมียเข้าสู่วัยเจริญพันธุ์เมื่ออายุได้ 6-8 สัปดาห์ ปลาตัวเมียมีถุงพิเศษใช้เก็บน้ำเชื้อของตัวผู้ ซึ่งการผสมพันธุ์หนึ่งครั้งจะมีน้ำเชื้อมากพอสำหรับใช้ผสมกับไข่ได้หลายท้อง ปลากินยุงออกลูกเป็นตัวโดยจะออกลูกท้องละ 40-100 ตัว (ใช้เวลาออกลูก 21-28 วันต่อหนึ่งท้อง) แต่ละท้องห่างกันประมาณ 6 สัปดาห์ และตลอดชีวิตของปลากินยุงจะตั้งท้องได้ 3-4 ครั้ง ยกม.แม่โจ้ เป็น มหาวิทยาลัยสร้างเสริมสุขภาพ
# พรุ
พรุ หรือ ที่ลุ่มสนุ่นศูนย์ศึกษาการพัฒนาพิกุลทอง  เป็นพื้นที่ชุ่มน้ำประเภทหนึ่งที่เป็นที่สะสมของพีตซึ่งเป็นซากสะสมของพืชที่ตายแล้วที่มักจะเป็นมอสส์ แต่ก็อาจจะเป็นไลเคนก็ได้ในบริเวณอากาศอาร์กติก

พรุเกิดขึ้นเมื่อน้ำบนผิวดินเป็นกรดที่อาจจะเป็นเพราะน้ำบาดาลเป็นกรด หรือในบริเวณที่เป็นน้ำที่มาจากฝน น้ำที่ไหลออกจากพรุจะมีสีน้ำตาลที่เกิดจากการละลายแทนนินของพีต พรุมีความสำคัญต่อความหลากหลายทางชีวภาพ
# พีต
พีต  เป็นแหล่งสะสมของซากพืชตกค้างที่แปรสภาพไปสู่การเน่าสลายตัว พีตเกิดขึ้นในบริเวณที่เป็นพรุชุ่มน้ำ, ทุ่งมัวร์, พรุมัสเคก, หนองน้ำในที่ดอน และ ป่ามาบพีต พีตเป็นแหล่งสำคัญที่ขุดขึ้นมาใช้ในการทำเชื้อเพลิงในบางภูมิภาคของโลก เนื้อที่ของพีตที่ครอบคลุมโลกมีประมาณ 3 ล้านตารางกิโลเมตร หรือประมาณ 2% ของเนื้อที่ของโลกทั้งหมด ที่แปลเป็นพลังงานได้เท่ากับราว 8 พันล้านเทราจูล (terajoule)
# ปลาแกมบูเซีย
ปลาแกมบูเซีย  เป็นสกุลของปลาน้ำจืดขนาดเล็กสกุลหนึ่ง ใช้ชื่อสกุลว่า  Gambusia (/แกม-บู-เซีย-อา/) ในวงศ์ปลาสอด (Poeciliidae)

จัดเป็นปลาที่ออกลูกเป็นตัวจำพวกหนึ่ง มีลักษณะคล้ายกับปลาในวงศ์นี้สกุลอื่นทั่วไปหรือคล้ายปลาหางนกยูง แต่มีขนาดใหญ่กว่า ตัวเมียมีขนาดใหญ่กว่าตัวผู้ มีขนาดโตเต็มที่ประมาณ 3 นิ้วในตัวเมีย และ 1.5 นิ้ว ในตัวผู้ กระจายพันธุ์ตั้งแต่รัฐเท็กซัส ของสหรัฐอเมริกา ไปจนถึงแคริบเบียน และทวีปอเมริกาใต้

มีลักษณะเด่น คือ มีศักยภาพในการกินลูกน้ำ ซึ่งเป็นตัวอ่อนของยุงได้เป็นอย่างดี โดยกินในปริมาณที่มาก แม้แต่ลูกปลาที่เกิดใหม่ โดยเฉพาะอย่างยิ่งในปลากินยุง (G. affinis) จึงเป็นนิยมนำเข้ามาในประเทศต่าง ๆ เพื่อกำจัดยุงในแหล่งน้ำต่าง ๆ  

การจำแนก
พบราว 45 ชนิด

 Gambusia affinis (Baird & Girard, 1853)
 Gambusia alvarezi Hubbs & Springer, 1957 
 †Gambusia amistadensis Peden, 1973 
 Gambusia atrora Rosen & Bailey, 1963 
 Gambusia aurata Miller & Minckley, 1970 
 Gambusia baracoana Rivas, 1944
 Gambusia beebei Myers, 1935 
 Gambusia bucheri Rivas, 1944
 Gambusia clarkhubbsi Garrett & Edwards, 2003 
 Gambusia dominicensis Regan, 1913 
 Gambusia echeagarayi (Álvarez, 1952) 
 Gambusia eurystoma Miller, 1975 
 Gambusia gaigei Hubbs, 1929 
 Gambusia geiseri Hubbs & Hubbs, 1957 
 †Gambusia georgei Hubbs & Peden, 1969 
 Gambusia heterochir Hubbs, 1957 
 Gambusia hispaniolae Fink, 1971 
 Gambusia holbrooki Girard, 1859 
 Gambusia hurtadoi Hubbs & Springer, 1957 
 Gambusia krumholzi Minckley, 1963 
 Gambusia lemaitrei Fowler, 1950
 Gambusia longispinis Minckley, 1962 
 Gambusia luma Rosen & Bailey, 1963 
 Gambusia manni Hubbs, 1927
 Gambusia marshi Minckley & Craddock, 1962 
 Gambusia melapleura (Gosse, 1851) 
 Gambusia monticola Rivas, 1971
 Gambusia myersi Ah, 1925
 Gambusia nicaraguensis Günther, 1866 
 Gambusia nobilis (Baird & Girard, 1853) 
 Gambusia panuco Hubbs, 1926 
 Gambusia pseudopunctata Rivas, 1969 
 Gambusia punctata Poey, 1854 
 Gambusia puncticulata Poey, 1854 
 Gambusia quadruncus Langerhans, Gifford, Domínguez-Domínguez, García-Bedoya & DeWitt, 2012Langerhans, R. B., Gifford, M. E., Domínguez-Domínguez, O., García-Bedoya, D. & DeWitt, T.J. (2012): Gambusia quadruncus (Cyprinodontiformes: Poeciliidae): a new species of mosquitofish from east-central México.  Journal of Fish Biology, DOI: 10.1111/j.1095-8649.2012.03397.x
 Gambusia regani Hubbs, 1926
 Gambusia rhizophorae Rivas, 1969 
 Gambusia senilis Girard, 1859 
 Gambusia sexradiata Hubbs, 1936 
 Gambusia speciosa Girard, 1859 
 Gambusia vittata Hubbs, 1926 
 Gambusia wrayi Regan, 1913 
 Gambusia xanthosoma Greenfield, 1983 
 Gambusia yucatana Regan, 1914 
 Gambusia zarskei Meyer, Schories & Schartl, 2010
# มนุษย์โทลลุนด์
thumb|240px|ใบหน้าของ “มนุษย์โทลลุนด์” ที่ยังคงอยู่ในสภาพดีจนเข้าใจกันว่าเป็นร่างของเหยื่อฆาตกรรมที่เพิ่งจะเกิดขึ้น
มนุษย์โทลลุนด์  เป็นมัมมีที่เกิดขึ้นตามธรรมชาติที่เรียกว่ามนุษย์พรุพีต มนุษย์โทลลุนด์เป็นร่างของชายที่มีชีวิตอยู่ราวระหว่างศตวรรษที่ 4 ก่อนคริสต์ศตวรรษ ซึ่งเป็นช่วงเวลาที่ในสแกนดิเนเวียจัดอยู่ในสมัยยุคเหล็กโรมัน ร่างของมนุษย์โทลลุนด์ที่พบใน ค.ศ. 1950 ฝังอยู่ในพรุพีตบนคาบสมุทรจัตแลนด์ใน เดนมาร์กที่อนุรักษ์ร่างไว้ให้อยู่ในสภาพดี การพบดังกล่าวเรียกว่ามนุษย์พรุพีต ศีรษะและใบหน้าอยู่ในสภาพที่ดีจนกระทั่งเมื่อแรกพบเข้าใจกันว่าเป็นร่างของเหยื่อฆาตกรรมที่เพิ่งจะเกิดขึ้น
# สะพานแผ่นดิน
สะพานแผ่นดิน  ทางชีวภูมิศาสตร์ หมายถึงคอคอดหรือแผ่นดินที่กว้างกว่านั้น ที่เชื่อมระหว่างแผ่นดินสองแผ่นดินที่ตามปกติแล้วแยกจากกัน  การเชื่อมทำให้เกิดภาวะที่ทำให้สัตว์บกและพืชสามารถเดินทางข้ามแลกเปลี่ยนไปตั้งถิ่นฐานในดินแดนใหม่ได้ สะพานแผ่นดินอาจจะเกิดได้จากการการร่นถอยของทะเลเมื่อระดับน้ำทะเลแห้งเหือดลง ที่ทำให้บริเวณไหล่ทวีปที่เคยอยู่ใต้น้ำตื้นเขินขึ้น หรือเมื่อแผ่นเปลือกโลกเลื่อนตัวจนทำให้เกิดแผ่นดินใหม่ขึ้น หรือเมื่อท้องทะเลสูงตัวขึ้นในกรณีแผ่นดินสูงคืนตัวหลังการละลายของธารน้ำแข็ง (Post-glacial rebound) หลังจากยุคน้ำแข็งสิ้นสุดลง

 ตัวอย่าง 
 รามเสตุ เชื่อมต่อระหว่างประเทศอินเดียและประเทศศรีลังกา
 สะพานแผ่นดินเบริงเจีย สะพานแผ่นดินในยุคก่อนประวัติศาสตร์ ในอดีตเคยเชื่อมไซบีเรียของทวีปเอเชียกับอะแลสกาของอเมริกาเหนือเข้าด้วยกัน
 คอคอดปานามา เกิดขึ้นเมื่อสามล้านปีที่แล้วที่ทำให้เกิดการแลกเปลี่ยนทางภูมิสัตวภาพระหว่างทวีปอเมริกาเหนือและใต้
 คาบสมุทรไซนาย เชื่อมต่อระหว่างทวีปแอฟริกากับทวีปเอเชีย
 อ้างอิง
# เราสองสามคน
เราสองสามคน  เป็นภาพยนตร์ไทยแนวโรแมนติก ที่ออกฉายในปี พ.ศ. 2553 กำกับโดย เรียว กิตติกร เลียวศิริกุล นำแสดงโดย   เจ มณฑล รมิตา มหาพฤกษ์พงศ์ รัตนรัตน์ เอื้อทวีกุล และผลิตโดย เอ็ม เทอร์ตี้ไนน์http://www.majorcineplex.com/movie_detail.php?mid=556  ข้อมูลภาพยนตร์ เราสองสามคน จาก เมเจอร์ซีนีเพล็กซ์

เป็นภาพยนตร์ไทยเรื่องท้าย ๆ ในยุคที่ถ่ายทำด้วยฟิล์ม 35 มม. และฉายด้วยระบบฟิล์ม 35 มม.

 เนื้อเรื่องย่อ 

เมื่อ สุนทรีย์ (พลอย รัตนรัตน์) สาวหูตึงหลงรักหนุ่มออฟโรดที่ชื่อ ส้มฉุน (เจ มณฑล) ในทริปคาราวานทัวร์ออฟโรดไปเวียดนาม ในระหว่างการเดินทางเธอได้ปะติดต่อเรื่องราวความรักของเธอกับ ส้มฉุนด้วยความเข้าใจบ้างไม่เข้าใจบ้างเพราะเครื่องช่วยฟังไม่ค่อย ชัดนัก…สุนทรีย์กลับพบว่าเต๋อเพื่อนสาวสายตาสั้นจอมเฟอะฟะที่ ร่วมเดินทางมาพร้อมกันในครั้งนี้คือคนที่ส้มฉุนจีบและทั้งสองแอบใจตรงกัน "แต่ความรู้สึกของเต๋อละ" เธอจะทำยังไงกับความรู้สึกของเธอ…

 นักแสดง 
 มณฑล จิรา รับบท ส้มฉุน
 รัตนรัตน์ เอื้อทวีกุล รับบท สุนทรีย์
 รมิตา มหาพฤกษ์พงศ์ รับบท เต๋อ

 เพลงประกอบภาพยนตร์ 
 เพลง "ใช่เธอจริงๆ"  โดย อัสนี-วสันต์
 เพลง "เพราะเรานั้นคู่กัน" โดย แบล็คเฮด (ต้นฉบับ คาไลโดสโคป)
 เพลง "I Love You" โดย มณฑล จิรา (ต้นฉบับ Ippudo)
 เพลง "คนล่าฝัน" โดย อัมรินทร์ นิติพน (ต้นฉบับ คาราบาว)

 แหล่งข้อมูลอื่น 
 ข้อมูลภาพยนตร์ เราสองสามคน จาก สยามโซนดอตคอม
 M๓๙ (M-Thirtynine) เอ็ม เทอร์ตี้ไนน์
# สถาบันเทคโนโลยีการบินและอวกาศ มหาวิทยาลัยเทคโนโลยีราชมงคลตะวันออก
สถาบันเทคโนโลยีการบิน (อังกฤษ:Institute of Aviation Technology) เป็นโครงการจัดตั้งหน่วยงานในสังกัดมหาวิทยาลัยเทคโนโลยีราชมงคลตะวันออก มีภารกิจในด้านการผลิตบุคลากรด้านการบิน จัดการเรียนการสอนหลักสูตรด้านการบิน และบริหารจัดการองค์ความรู้ด้านการบิน โดยเป็นโครงการความร่วมมือระหว่างมหาวิทยาลัยเทคโนโลยีราชมงคลตะวันออก สมาคมสโมสรการบินพลเรือน หรือองค์การการบินอื่นที่ได้รับการรับรองจากกรมการบินพลเรือน และองค์กรการบินพลเรือนระหว่างประเทศ

  ประวัติ 
สถาบันเทคโนโลยีการบิน จัดตั้งขึ้นเพื่อรองรับการขยายตัวของอุตสาหกรรมการบิน และการเปิดใช้สนามบินนานาชาติสุวรรณภูมิ ซึ่งทำให้ประเทศไทยเป็นศูนย์กลางการบินของภูมิภาคเอเชียตะวันออกเฉียงใต้ และมีความต้องการนักบิน ตลอดจนบุคลากรที่เกี่ยวข้องจำนวนมาก 

 หลักสูตร 
สถาบันเทคโนโลยีการบิน เปิดทำการเรียนการสอน 2 หลักสูตร คือ 
 วิทยาศาสตรบัณฑิต สาขาวิทยาศาสตร์การบิน
 บริหารธุรกิจบัณฑิต สาขาการจัดการการบิน

 การเข้าศึกษา 

สถาบันเทคโนโลยีการบิน เปิดรับสมัครบุคคลเข้าศึกษาต่อในระดับปริญญาตรี ใน 4 ช่องทาง ได้แก่

 การสอบโควตาของมหาวิทยาลัยเทคโนโลยีราชมงคลตะวันออก   ช่วงเดือนกันยายน ถึงพฤศจิกายนของทุกปี
 การสอบตรงของมหาวิทยาลัยเทคโนโลยีราชมงคลตะวันออก ช่วงเดือนมกราคม ถึงมีนาคมของทุกปี
 การสอบตรงของสถาบันเทคโนโลยีการบิน ช่วงเดือนมีนาคม ถึงเมษายนของทุกปี
 การสอบคัดเลือกในระบบ Admission

 ค่าใช้จ่าย

 หลักสูตรบริหารธุรกิจบัณฑิต  สาขาการจัดการการบิน (4ปี) ภาคการศึกษาละ 31,900 บาท

 แหล่งข้อมูลอื่น 
 http://iat.rmutto.ac.th 

การบิน
ราชมงคลตะวันออก
# ฮาตส์
ฮาตส์  เป็นเกมไพ่ชนิดหนึ่ง ใช้ผู้เล่น 4 คน มีการลงไพ่ครั้งละ 1 ใบ ในแต่ละครั้งใครลงไพ่สูงสุดคือผู้กินไพ่ชุดนั้นไป และมีสิทธิ์เรียกไพ่ในครั้งต่อไป ไพ่บางใบมีแต้ม บางใบไม่มี เมื่อหมดรอบ (13 ครั้ง) ก็จะมีการจดแต้มสะสมไว้จนกว่าจะจบเกม เกมจะจบก็ต่อเมื่อมีผูเล่นคนใดคนหนึ่งมีแต้มเกิน 100 แต้ม ผู้ที่มีแต้มน้อยที่สุดในตอนนั้นถือเป็นผู้ชนะ

 กติกา 
แจกไพ่ทั้งหมด 52 ใบ ให้ผู้เล่น 4 คน คนละ 13 ใบ ก่อนจะลงไพ่ในบางรอบจะมีการแลกไพ่กับผู้เล่นคนอื่น ครั้งละ 3 ใบ โดยในรอบแรกให้ผู้เล่นที่อยู่ทางซ้าย รอบที่สองทางขวา รอบที่สามตรงข้าม รอบที่สี่ไม่มีแลกไพ่ วนไปเรื่อย ๆ จนกว่าจะจบเกม เมื่อแลกไพ่เสร็จผู้ที่มี 2♣ จะเป็นคนเรียกไพ่ก่อนโดยต้องเรียก 2♣ เท่านั้น จากนั้นผู้เล่นคนอื่น ๆ ก็จะลงไพ่ดอกเดียวกับคนเริ่มโดยวนซ้าย ใครลงไพ่สูงสุดก็กินไป (2 เล็กสุด A ใหญ่สุด) และเรียกไพ่ในรอบต่อไป (ถ้าลงไพ่คนละดอกกับผู้เรียกจะไม่มีสิทธิ์กิน)

 ไพ่มีแต้ม 
ไพ่ที่มีแต้มในเกมฮาตส์มีทั้งหมด 14 ใบ ได้แก่ A♥ 2♥ 3♥ 4♥ 5♥ 6♥ 7♥ 8♥ 9♥ 10♥ J♥ Q♥ K♥ และ Q♠ โดยไพ่โพแดงมีค่าใบละ 1 แต้ม และ Q♠ มีค่า 13 แต้ม ผู้ที่ได้แต้มไปคือผู้ที่กินไพ่เหล่านี้ไป ยกเว้นในกรณีที่มีผู้เล่นคนใดคนหนึ่งกินไพ่มีแต้มได้ทั้งหมดในตาเดียว ผู้เล่นคนนั้นจะไม่ได้แต้ม 26 แต้ม แต่ว่าผู้เล่นคนอื่นๆจะบวกคนละ 26 แต้มแทน เรียกว่า การยิงพระจันทร์ (Shooting the moon)

 ข้อห้ามในการลงไพ่ 
 ห้ามลงไพ่คนละดอกกับผู้เรียกไพ่ ยกเว้นว่าไม่มีไพ่ดอกนั้นอยู่บนมือ
 ห้ามลงไพ่มีแต้มในตาแรก ยกเว้นไม่มีไพ่ที่ไม่มีแต้ม
 ห้ามเรียกดอกโพแดง ยกเว้นมีคนอื่นเรียกดอกโพแดง หรือว่าบนมือมีแต่ดอกโพแดง จึงจะสามารถเรียกดอกโพแดงได้ (หรือลงตอนที่ไม่มีดอกเหมือนผู้เรียก)
# คาเมนไรเดอร์สตรองเกอร์ (ตัวละคร)
คาเมนไรเดอร์สตรองเกอร์  เป็นคาเมนไรเดอร์ลำดับที่ 7 โดยเป็นภาพยนตร์โทคุซัทสึชุดคาเมนไรเดอร์ลำดับที่ 5 ทั้งนี้ คาเมนไรเดอร์สตรองเกอร์มิได้มีภาพลักษณ์มาจากตั๊กแตน หากแต่เป็นด้วงแรดของญี่ปุ่นไอ้มดแดง โดยร่างที่แท้จริงของสตรองเกอร์คือ โจ ชิเงรุ (นำแสดงโดยคุณ ชิเงรุ อารากิ)ข้อมูลที่เกี่ยวข้องกับ "คาเมนไรเดอร์สตรองเกอร์"ชิเงรุ อารากิShigeru ARAKI (ANIME NEWS NETWORK)Kamen Rider Stronger at live-action movie (ANIME NEWS NETWORK)Kamen Rider Stronger at live-action TV (ANIME NEWS NETWORK) และให้เสียงพากย์ภาษาไทยโดย คุณไกวัล วัฒนไกร ในฉบับภาพยนตร์ของทีไอจีเอ

 เนื้อเรื่องย่อ 
thumb|โจ ชิเงรุ นำแสดงโดย ชิเงรุ อารากิ
โจ ชิเงรุ  ชายหนุ่มอายุ 22 ปี ผู้เป็นนักอเมริกันฟุตบอลระดับมหาวิทยาลัย โดยในภายหลัง เขาได้เกิดความเคียดแค้นต่อองค์กรแบล็คซาตาน ที่นำเพื่อนรักของตนไปผ่าตัดทดลองเป็นมนุษย์ดัดแปลง ทว่า การผ่าตัดกลับล้มเหลว ส่งผลให้เพื่อนรักของเขาต้องสิ้นใจ "โจ ชิเงรุ"มีความปรารถนาที่จะล้างแค้น เขาตัดสินใจเสนอตัวให้องค์กรแบล็คซาตานผ่าตัดตนเอง เพื่อให้กลายเป็นผู้ที่มีความแข็งแกร่งเหนือมนุษย์ ภายหลังจากการผ่าตัดประสบผลสำเร็จ โจ ชิเงรุจึงลักลอบหนีออกจากองค์กรแบล็คซาตาน และรอคอยวันที่จะกำจัดองค์กรแบล็คซาตานให้พินาศ เพื่อสันติสุขของชาวโลกต่อไป

 คำพูดประจำตัว 
 "ขอถูมือให้สว่างเพื่อแปลงร่างเป็นมดจอมพลัง (Henshin Stronger)"
 "ฟ้าเรียกข้า ดินเรียกข้า ผู้คนเรียกหา มากำจัดคนชั่ว"
 "สวรรค์เรียกร้อง นภาเรียกหา แผ่นดินเรียกข้า ให้มาจัดการกับเหล่าอธรรม จงฟังเจ้าพวกคนชั่ว ชื่อของข้าก็คือ มดจอมพลังสตรองเกอร์"

 คาแรคเตอร์ดีไซน์ 
คาเมนไรเดอร์สตรองเกอร์ มีภาพลักษณ์ที่ได้แรงดลบันดาลใจมาจากด้วงแรดของญี่ปุ่น และสวมเครื่องแบบที่คล้ายกับเครื่องแต่งกายของนักอเมริกันฟุตบอล โดยมีตัวอักษร S อยู่ตรงกลางอกแบบซูเปอร์แมน ทั้งนี้ผู้ออกแบบมีวัตถุประสงค์ต้องการให้ตัวละครหลักนี้ดูแข็งแกร่ง ให้สมกับชื่อ "สตรองเกอร์" นั่นเอง

 สตรองเกอร์ 

กลศึกในการต่อสู้:

 สตรองเกอร์ อิเลกโตรคิก
 ดับเบิลคิก
 สตรองเกอร์ ดับเบิลคิก
 สกรูคิก
 อิเลกโตรคิก
 รีเทิร์นคิก
 อิเลกโตรพันช์
 อุลตร้าพันช์
 อิเลกโตรชอป
 อิเลกโตรไฟร์เออร์
 อิเลกโตรทัช
 อิเลกโตรช็อค
 อิเลกโตรบีม

 อิเลกโตรสตรีม
 อิเลกโตรวอเตอร์ฟอล
 อิเลกโตรธันเดอร์
 รีเวิร์สเบรกเกอร์
 อิเลกโตรแมกเน็ต
 แมกเน็ตพาวเวอร์ชาร์จ
 แอนตี้-แมกเนติกฟอร์ซไลน์
 อิเลกโตรไลซิส
 ไรเดอร์วิดีโอ ซิกแนล
 คาบูโตะ แคชเชอร์
 สตรองเกอร์บาเรีย
 แบตเตอรี่ชอร์ต
 ซูเปอร์อิเลกตรอน อุลตร้าไซโคลน

 ชาร์จอัพ 
ในตอนที่ 31 ดอกเตอร์มาซากิได้ทำการผ่าตัดนำซูเปอร์ อิเล็กตรอน ไดนาโม อุปกรณ์รวมพลังซูเปอร์ อิเล็กตรอน เข้าสู่ร่างกายของโจ ชิเงรุเพื่อพาวเวอร์อัพพลังจากมนุษย์ไฟฟ้าให้กลายเป็นมนุษย์พลังอิเล็กตรอนขั้นสุดยอด จากการที่พลังไฟฟ้าเดิมไม่สามารถเอาชนะพันตรีหัวกะโหลกได้ โดยพลังซูเปอร์ อิเล็กตรอนมีความรุนแรงมากกว่าพลังไฟฟ้าหลายร้อยเท่า แต่ข้อจำกัดคือสามารถใช้กับมนุษย์แปลงได้เพียง1นาทีเท่านั้น แต่เวลาเพียง1นาทีก็เพียงพอต่อการจัดการศัตรูได้อย่างง่ายดาย 

กลศึกในการต่อสู้ขั้นสูงสุด:

 ซูเปอร์อิเลกตรอน ดริลคิก
 ซูเปอร์อิเลกโตร ทรีสเต็ป-คิก
 ซูเปอร์อิเลกโตร สกรูคิก
 ซูเปอร์อิเลกโตร ไลท์นิงคิก

 ซูเปอร์อิเลกโตร บิ๊กวีลคิก
 ซูเปอร์อิเลกโตร เฮดเฟิร์สดรอป
 ซูเปอร์อิเลกโตร เจทโทรว์
 ซูเปอร์อิเลกโตร สปีดไดวิงพันช์

 อุปกรณ์เสริม 
 อุปกรณ์แปลงร่าง 
อิเลกเรอร์  เป็นเข็มขัดที่ใช้ในการแปลงร่างของสตรองเกอร์ที่ได้รับพลังจากไฟฟ้า
 ยานพาหนะ 
คาบูโทโร่  เป็นมอเตอร์ไซค์พาหนะคู่กายซึ่งสามารถแปลงเป็น คาบูโทโร่ ธันเดอร์  ได้
# สิทธิผู้เช่าที่ดิน
สิทธิผู้เช่าที่ดิน  เป็นศัพท์คอมมอนลอว์ที่แสดงสิทธิของผู้เช่าที่ดินในการได้รับการชดเชยที่อาจจะตามธรรมเนียมนิยมหรือตามกฎหมาย จากเจ้าของที่ดินเมื่อได้ทำการปรับปรุงที่ดินที่เช่ามา เมื่อสัญญาเช่าสิ้นสุดลง

ในอังกฤษสิทธิผู้เช่าที่ดินดังบริหารจัดการส่วนใหญ่ตามพระราชบัญญัติที่ดินทางเกษตรกรรม (Agricultural Holdings Acts) และ พระราชบัญญัติที่ดินแบ่งย่อยเพื่อการปลูกพืชและที่ดินผืนเล็ก (Allotments and Small Holdings Acts) ในไอร์แลนด์สิทธิผู้เช่าที่ดินเป็นธรรมเนียมนิยมที่ปฏิบัติกันมาโดยเฉพาะในอัลสเตอร์ที่เรียกกันว่า “ธรรมเนียมอัลสเตอร์”
# ปุ๋ยขี้นก
ปุ๋ยขี้นก  มาจากภาษาเกชัวว่า “wanu” ที่มาจากภาษาสเปนที่แปลว่าสิ่งที่มาจากการขับถ่าย (อุจจาระและปัสสาวะ) ของนกทะเล, ค้างคาว และแมวน้ำ ขี้นกเป็นปุ๋ยที่มีประสิทธิภาพ และเป็นส่วนผสมที่ใช้ทำดินปืนเพราะมีฟอสฟอรัส และ ไนโตรเจนสูง และไม่มีกลิ่น โมโนแคลเซียมฟอสเฟตที่ทำจากขี้นกใช้ในการการหว่านปุ๋ยทางอากาศ  ดินที่ขาดสารชีวภาพสามารถทำให้เป็นดินที่มีประสิทธิภาพได้โดยการใช้ปุ๋ยขี้นก